На основу члана 33. став 2. Закона о јавној својини ("Сл. гласник РС", бр. 72/11, 88/13, 105/14, 104/16 - др. закон, 108/16, 113/17, 95/18 и 153/20), примењујући одељак III-Процедуре за расход и отуђење основних средстава и ситног инвентара Геронтолошког центра Ниш број 65 од 13.01.2023.године, и Одлуке Управног одбора о расходу основних средстава број 240/4 од 20.2.2024.г, број 270/3 од 27.2.2023.г. и број 1918/2 од 25.2.2022.године, Геронтолошки центар Ниш објављује

**ЈАВНИ ПОЗИВ**

**за достављање писаних понуда о предаји расходованих моторних возила уз накнаду**

**Геронтолошком центру Ниш**

Геронтолошки центар Ниш, објављује јавни позив за достављање писаних понуда за закључење уговора о предаји расходованих моторних возила (у даљем тексту:Предметни отпад) уз накнаду, наведених у Прилогу бр.1 овог позива.

Расходована моторна возила - предметни отпад се може разгледати, уз најаву дан раније, док се додатне информције у вези са предметним поступком могу добити сваког радног дана од 08:00 до 14:00 часова .

Контакт особа Предраг Ђорђевић, број телефона: 018/233-173

Преузимање возила вршиће се на адреси Радних бригада бр. 15 Ниш, а све трошкове око преузимања и транспорта сноси изабрани понуђач. Моторна возила се предају у целости у затеченом и виђеном стању и накнадне рекламације се неће прихватати.

Начин предаје отпада:прикупљањем писаних понуда оператера отпада на Обрасцу број 1 у форми понуђеног износа накнаде, изражен у дин/кг предметног отпада.

Понуђачи су дужни да понуде цену за откуп возила по килограму и збирно за откуп свих возила из Прилога бр.1.

Минимална почетна цена откупа по једном килограму, предметног отпада је: 5,00 дин/кг.

Понуђач сноси све трошкове утовара и транспорта предметног отпада.

1. **Начин и рок достављања понуде**

Писана понуда се подноси у затвореној коверти и треба да садржи:

* Попуњен Образац бр. 1. који садржи поред података о понуђачу и писану понуду за преузимање уз накнаду;
* Копију извода из регистра привредних субјеката и копију важеће дозволе за сакупљање и/или транспорт отпада на територији Републике Србије

**Писана понуда се подноси најкасније до 24.6.2024.године, до 12.00 часова,** у затвореној коверти на адресу Радних бригада бр. 15, Ниш, путем поште или лично, са назнаком „Понуда за предају расходованих моторних возила уз накнаду Геронтолошком центру Ниш – НЕ ОТВАРАТИ“.На полеђини уписати податке понуђача: назив, седиште, адреса, контакт телефон.

Понуде достављене након наведеног рока, без обзира на време када су послате, неће се узети у разматрање.

Услови за спровођење поступка су испуњени уколико стигне најмање једна, благовремена и потпуна понуда.

**Отварање понуда обавиће се јавно 24.6.2024.године, у 12.20 часова у просторијама Геронтолошког центра Ниш у ул. Радних бригада бр. 15 у Нишу.**

Овлашћени представници понуђача, који желе да присуствују јавном отварању, дужни су да пре почетка отварања понуда,Комисији доставе оверено овлашћење за учешће у поступку.

1. **Услов за учешће у поступку**

Право учешћа у овом поступку имају искључиво правна лица која су регистрована за поступање са датом врстом отпада (индексни број из Каталога отпада 160104\*) – сакупљање, транспорт, складиштење и третман овакве врсте отпада.

На основу Закона о заштити животне средине („Сл. гласник РС“ бр. 135/04, 36/09, 36/09 – др. закон, 72/09 - др. закон, 43/11 – одлука УС, 14/16, 76/18, 95/18 - др. закон и 95/18 - др. закон), Закона о управљању отпадом („Сл. гласник РС“ бр. 36/09, 88/10, 14/16 и 95/18 - др. закон и 35/23), као и Правилника о начину и поступку управљања отпадним возилима („Сл. гласник РС“ бр. 98/10), моторна возила се предају као секундарне сировине – отпад, индексног броја 16 01 04\* из Каталога отпада, отпад искључиво намењен за третман, без права на евентуално коришћење и регистрацију.

1. **Критеријум за избор најповољније понуде**

Критеријум за избор најповољније понуде је „**највиша понуђена цена по килограму предатог отпада**“(дин/кг) без пдв-а, а која не може бити мања од 5 дин/кг.

Уколико два или више понуђача понуде исту цену по килограму предатог отпада, предност има понуђач који је први доставио понуду.

Уколико два или више понуђача понуде исту цену по килограму предатог отпада, која је притом и највиша, резервни критеријум за избор најповољнијег понуђача биће краћи рок преузимања и одвоза возила.

Понуда која не садржи све елементе неће се узети у разматрање.

Након отварања, оцене и рангирања понуда потенцијалних понуђача, Комисија ће о свим предузетим радњама сачинити извештај са предлогом директору Установе да закључи уговор са најповољнијим понуђачем који је дао највишу цену за откуп/предају расходованих моторних возила.

Обавештење о резултатима поднетих понуда, наручилац ће доставити након завршетка процеса одабира.

1. **Начин преузимања отпада**

Преузимање отпадних возиила вршиће се у складу са потписаним Уговором, на адреси Радних бригада бр. 15 Ниш, а све трошкове око преузимања и транспорта сноси изабрани понуђач. Моторна возила се предају у целости у затеченом и виђеном стању и накнадне рекламације се неће прихватати. Понуђач је дужан да организује утовар и транспорт отпада.

Стварна тежина отпада, биће утврђена мерењем на сертификованој ваги у присуству представника обе уговорне стране и константована Записником о квантитативном пријему отпада и Документом о најави кретања опасног отпада Агенцији за заштиту животне средине.

Наведени оглас се објављује на сајту Геронтолошког центра Ниш. Истовремено, оглас ће бити објављен на огласној табли Геронтолошког центра Ниш.

**Прилог бр.1**

**Подаци о отпадним возилима**

|  |  |  |  |  |
| --- | --- | --- | --- | --- |
| **Редни број** | **Инвентарски број** | **Назив** | **Кол** | **Број шасије** |
| 1 | 22086792 | Возило Југо 55 Tempo | 1 | VX1145A0866987 |
| 2 | 22104397 | Возило Фиат Добло 1,9 JTD | 1 | ZFA22300005567316 |
| 3 | 22192394 | Возило Renault Espace 2,2 | 1 | VF8J637050p354723 |
| 4 | 22386434 | Возило Шкода Felicia 1,6 | 1 | TMBEGF613E0866987 |

**Образац бр.1.**

**ПОДАЦИ О ПОНУЂАЧУ – ОПЕРАТЕРУ ОТПАДА**

**Број понуде\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_**

**ЗА ПРЕУЗИМАЊЕ УЗ НАКНАДУ ГЕРОНТОЛОШКОМ ЦЕНТРУ НИШ**

|  |  |
| --- | --- |
| **ОБАВЕЗНИ ПОДАЦИ** | **ПОПУЊАВА ПОНУЂАЧ** |
| **Назив понуђача** |  |
| Седиште (адреса) |  |
| Матични број |  |
| ПИБ |  |
| Шифра делатности |  |
| 1. Контакт особа
2. (телефон)
3. (електронска адреса)
 | 1. ...........................................................................
2. ...........................................................................
3. e-mail:................................................................
 |
| Број рачуна Банка | ................................................................................................................................ |
| Особа овлашћена за потписивање уговора |  |
| Прилог | 1. Копија важеће дозволе за сакупљање транспорт и/или третман врсте отпада за који се подноси понуда.,издата од стране Министарства заштите животне средине
2. Копија извода о регистрацији привредног субјекта издата од стране Агенције за привредне регистре.
 |
| **Нудимо накнаду за ореузимање назначене врсте отпада уз следећи износ накнаде Геронтолошком центру Ниш** |
| **Понуђена цена по килограму**Минимална цена је 5,00 дин/кг без пдв-а | \_\_\_\_\_\_\_\_\_\_\_ динара,без пдв-а |
| **Рок преузимања предметног отпада** /не дужи од 5 дана/ | \_\_\_\_\_\_\_\_\_\_\_\_ дана од дана позива Геронтолошког центра Ниш |
| Рок плаћања је до 15 дана, од дана пријема исправне фактуре, која као прилог садржи обострано потпписан Записник о квантитативном пријему и отпремницу. |
| **Рок важења понуде** (не краћи од 30 дана од дана отварања писаних понуда) | \_\_\_\_\_\_\_\_\_\_дана од дана отварања писаних понуда. |

Место и датум М.П. Одговорно лице понуђача

.......................... ...............................................